Notum sit omnibus futuris et presentibus, quod ego Petrus Cabilonensis episcopus testimonium perhibeo, quod Huo patruus ducis Burgundię, in ea infirmitate qua obiit, dedit et concessit Deo et sanctę Marię et monachis de Firmitate pro remedio animę suę, in presentia nostra, tantum de aqua Sagonnę, quę inter ipsum et Guillelmum comitem Cabilonis erat communis, quantum isdem comes de sua parte eisdem dare vellet monachis. Hujus rei testes : Raimondus cantor Cabilonensis, Bernardus li vieli, Andreas de Brueria. Post hoc, vidi et testificor, quod predictus Guillelmus comes Cabilonensis, iussu et assensu Hugonis ducis Burgundię nepotis iam dicti Huonis a quo movebatur, anno dominicę Incarnationis Mo Co LXXIo apud Firmitatem venit, et in predicta aqua dedit liberam piscandi potestatem omnibus ingeniis a civitate Cabilonensis usque ad portum de Stantis, et loca ubi bennas facerent proprias, et quicquid ab hominibus eorum absque sui juris censu adquirere poterunt predictis monachis bono animo dedit atque concessit. Terralium etiam de Strisella tam libere dedit atque concessit, ut nullus absque monachorum iussu vel assensu piscandi ibi habeat potestatem. Si vero cursum aquę voluerint divertere et aqua mortuam facere, eadem qua et Strisellam dedit conditione. Testes : Hugo prior Firmitatis et Sofridus supprior, Robertus archipresbiter Sancti Jangulfi, Stephanus Brotez et Hugo de Cristolio cononici Cabilonensis, Hugo de Limunt, Hugo de Lisla, Lebaldus prepositus de Varennis. Sciendum quoque, quod postea hoc donum laudavit Guillelmus filius ipsius comitis in monte Sancti Vincentii et Guillelmus filius Huonis predicti, coram Stephano abbate Cluniaci et Guillelmo abbate Firmitatis. Testes : Magister Henricus monachus cluniaci, Seguinus monachus Firmitatis, Heroldus Libers miles…